Der bliver vist både lår og dybe udskæringer i den danske udgave af 'Vild med dans', men i den argentinske udgave af succes-konceptet gik der for alvor ild i det varme latinske blod i denne sæsons udgave.

Playboymodellen Silvana Escudero forsøgte at sikre sig videre adgang ved at smide tøjet under sin optræden, hvorefter hun simulerede sex med sin dansepartner, Nicolás Scillama, til tonerne af Aerosmiths 'Crazy'.

Parrets hede optræden kulminerede med at Nicolás suttede på sin halvnøgne dansepartners bryst, hvilket fik programmets vært til at gå amok i et raserianfald, hvor der blev råbt højt og sparket til højre og venstre.

Ifølge norske Seher.no kom parret herefter i omdans, hvor de præsenterede en mere afdæmpet version - selv om Silvana også her smed toppen.